בארי פוסטר

בארי פוסטר (באנגלית: Barry Foster;‏ 21 באוגוסט 1927 - 11 בפברואר 2002) היה שחקן אנגלי. הוא מוכר בעיקר מתפקידו בסדרה "Van der Valk" ששודרה במשך חמש עונות בין השנים 1972 ו-1992. כמו כן הוא ידוע מהופעתו בתפקיד בוב ראסק, הרוצח הסדרתי, בסרט המתח "פרנזי" של אלפרד היצ'קוק. פוסטר נולד בשם ג'ון בארי פוסטר בעיר ביסטון (אנ') שבנוטינגהאמשייר. כשהיה בן חודשים אחדים משפחתו עברה לגור בהייז (הילינגדון) (באותה עת במידלסקס). הוא למד בבית הספר סאותהול קאונטי. אחרי שעזב את בית הספר עבד ככימאי במעבדה (EMI Central Research Laboratories), ובמקביל הגיש ללא הצלחה הצעות שונות למשרדי פרסום. פוסטר למד משחק במשך שנתיים ב-"Central School of Speech and Drama" בלונדון. שם התיידד עם שחקן בשם דייוויד בארון, שהוא שם הבמה של המחזאי הרולד פינטר. לימים הופיע פוסטר במחזות של פינטר "המרתף", "מסיבת התה" ו-"A Slight Ache". הופעת הבכורה המקצועית של פוסטר על במת התיאטרון הייתה ב-1952 בתפקיד לורנצו במחזה "הסוחר מוונציה" במחוז קורק. ב-1955 הופיע לראשונה בלונדון בתפקיד חשמלאי במחזה "The Night of the Ball" ב-New Theatre (תיאטרון נואל קווארד כיום). בקולנוע הופיע לראשונה בסרט המלחמה "The Battle of the River Plate" משנת 1956. בשני העשורים הבאים השתתף בסרטי קולנוע כמו "King and Country" של ג'וזף לוסי (1964), "תקלה בירח הדבש" (1966), "Robbery" (1967), "המפקח קלוזו" (1968), "הקרב על בריטניה" (1969) ובסרטו של דייוויד לין "בתו של ריאן" (1970). הוא הופיע בתפקיד קבוע בסדרת הטלוויזיה "The Troubleshooters" משנת 1965. ב-1972 שיחק בשני תפקידים משני צדי המתרס של החוק. האחד בתפקיד הבלש ההולנדי הציני ואן דר ואלק, והשני כרוצח סדרתי בשם בוב ראסק בסרטו של אלפרד היצ'קוק "פרנזי". הוא חזר לגלם את הבלש ואן דר ואלק פעמיים נוספות, פעם ב-1977 ופעם נוספת בתחילת שנות התשעים. ב-1978 שיחק בתפקיד שרלוק הולמס בעיבוד רדיופוני של ה-BBC. הוא הקליט 13 פרקים מספרי שרלוק הולמס יחד עם דייוויד באק שגילם את דוקטור ווטסון. ב-1974 שיחק בטלוויזיה בתפקיד וילהלם השני, קיסר גרמניה בסדרת הדרמה "Fall of Eagles". ב-1982 השתתף בתפקיד סול אנדרבי, ראש השירות החשאי הבריטי, בעיבוד הטלוויזיוני לרומן "כל אנשי סמיילי" מאת ג'ון לה קארה, בכיכובו של אלק גינס. עוד שיחק פוסטר בסרט "Sweeney!" מ-1977, "The Wild Geese" מ-1978, ובסרטיהם של מרצ'נט ואייבורי "אבק לוהט" (1983) ו"מוריס" (1987). משנות התשעים הופיע פוסטר בעיקר על במות התיאטרון. הוא שיחק בתפקיד המפקח גול במחזה "An Inspector Calls" מאת ג'. ב. פריסטלי (אנ') בהפקה שביים סטיבן דלדרי. בשנת 2000 כיכב בתפקיד פרוספרו במחזה "הסערה" בסטפורד קאסל בבימויה של ג'וליה סטפורד נורת'קוט. ב-2001 שיחק במחזה "אמנות" מאת יסמינה רזה לצדם של נייג'ל הייברס ורוג'ר לויד-פק. ב-11 בפברואר 2002 הוא מת מהתקף לב בהיותו בבית החולים בגילדפורד. הסרט האחרון בו השתתף היה "Rancid Aluminium" משנת 2000. ב-1955 התחתן פוסטר עם ג'ודית שרגולד. לזוג נולדו שתי בנות ובן. אחרי מותו של פוסטר הוקמה קרן לזכרו "Barry Foster Memorial Appeal" לעזרת ילדים בעלי מוגבלויות. "In the Balance" - עיתונאי "Space Force" - סדרת מדע בדיוני (1984–19859 - סקסון ברי "A fall of Moondust" - מהנדס ראשי ג'ים לורנס "שרלוק הולמס" (1978) - בתפקיד שרלוק הולמס יחד עם דייוויד באק בדמות ד"ר ווטסון מדיה וקבצים בנושא בארי פוסטר בוויקישיתוף בארי פוסטר, במסד הנתונים הקולנועיים IMDb (באנגלית) בארי פוסטר, באתר AllMovie (באנגלית) בארי פוסטר, באתר Rotten Tomatoes (באנגלית) בארי פוסטר, במסד הנתונים הקולנועיים KinoPoisk (ברוסית) בארי פוסטר, באתר MusicBrainz (באנגלית) בארי פוסטר, באתר Discogs (באנגלית) הספד באתר The Independent Barry Foster (Obituary), The Telegraph, 12 February 2002 הספד באתר ה-BBC בארי פוסטר, באתר "Find a Grave" (באנגלית) Brown, Hugo. "VV341 - The Valley of Fear". נבדק ב-5 בפברואר 2015. {{cite web}}: (עזרה)